

**ΠΡΟΓΡΑΜΜΑ ΔΙΑ ΒΙΟΥ ΕΚΠΑΙΔΕΥΣΗΣ** «**ΕΚΠΑΙΔΕΥΣΗ ΚΑΙ ΠΙΣΤΟΠΟΙΗΣΗ ΕΠΑΓΓΕΛΜΑΤΙΩΝ ΥΓΕΙΑΣ ΣΤΗΝ ΠΟΙΟΤΗΤΑ ΦΡΟΝΤΙΔΑΣ ΥΓΕΙΑΣ ΜΕ ΕΞΕΙΔΙΚΕΥΣΗ ΣΤΗΝ ΚΛΙΝΙΚΗ ΔΙΑΚΥΒΕΡΝΗΣΗ**»

**ΑΚΑΔΗΜΑΪΚΟ ΕΤΟΣ 2020-2021**

Αθήνα, 25/01/2021

**Αξιότιμε/η Κύριε/Κυρία,**

Με την παρούσα επιστολή, σας αποστέλλουμε ενημερωτικό φυλλάδιο προκειμένου να σας γνωστοποιήσουμε το Πρόγραμμα Δια Βίου Εκπαίδευσης με τίτλο: ***«Εκπαίδευση και Πιστοποίηση επαγγελματιών υγείας στην ποιότητα φροντίδας υγείας με εξειδίκευση στην κλινική διακυβέρνηση»*** το οποίο διοργανώνεται από το Ερευνητικό Εργαστήριο Οικονομικών, Διοίκησης, Πολιτικών Υγείας και Κοινωνικής Προστασίας του Τομέα Κοινωνικής Πολιτικής του Τμήματος Διοίκησης Επιχειρήσεων - Διοίκηση Μονάδων Υγείας και Πρόνοιας σε συνεργασία με το Εργαστήριο Αξιοπιστίας και Ποιοτικού Ελέγχου στην Εργαστηριακή Αιματολογία του Τομέα Ιατρικών Εργαστηρίων του Τμήματος Βιο-ιατρικών Επιστημών και επίσης σε συνεργασία με το Κέντρο Επιμόρφωσης και Δια Βίου Μάθησης - ΚΕΔΙΒΙΜ του Πανεπιστημίου Δυτικής Αττικής.

Σκοπός του εν λόγω προγράμματος είναι ***η ενδυνάμωση των επαγγελματιών υγείας με τις απαραίτητες γνώσεις και δεξιότητες για την κατανόηση της λειτουργίας των συστημάτων ποιότητας***.

Το πρόγραμμα αποτελείται από 11 θεματικές ενότητες στις οποίες αναπτύσσονται πρότυπα ποιότητας από το διοικητικό, εργαστηριακό και κλινικό τομέα. Η διάρκειά του είναι 6 μήνες και οι συμμετέχοντες θα έχουν τη δυνατότητα να λάβουν μετά το πέρας του σεμιναρίου και τη διεξαγωγή εξετάσεων Πιστοποιητικό Δια Βίου Εκπαίδευσης με 30 πιστωτικές μονάδες (ECTS).

Για περισσότερες πληροφορίες μπορείτε να ενημερωθείτε στον ιστότοπο του προγράμματος.

https://kedivim.uniwa.gr/course/ekpaideysi-kai-pistopoiisi-epaggelmation-ygeias-stin-poiotita-frontidas-ygeias-me-exeidikeysi-stin-kliniki-diakyvernisi/

Θα θέλαμε να σας παρακαλέσουμε όπως γνωστοποιήσετε στους ενδιαφερόμενους την αφίσα του Εκπαιδευτικού Σεμιναρίου, το Ενημερωτικό Φυλλάδιο καθώς και τον Σύνδεσμο αυτού.

Ευχαριστούμε εκ των προτέρων.

**Με εκτίμηση,**

**Η Επιστημονικά Υπεύθυνη**

****

**Δρ Ασπασία Γούλα**

**Αν. Καθηγήτρια**